宿潁昌范氏水閣
作者：呂本中
朝代：宋

paragraphs: 溪流淺無聲，月色初到竹。
主人中夜歸，客子睡已熟。
向來湖海興，歲事方窘束。
云何蟋蟀歌，更自傷局促。
相尋覓舊約，見子故未足。
翛然解衣臥，高枕被數幅。
賢哉五年別，有此一室獨。
我鬚日已白，子髪良未禿。
尚懷平生歡，歌呼聲徹屋。
何須豕腹脹，更伴狗尾續。
明朝尋故人，戲語公一讀。